Afrikaans: In hierdie artikel word die corpus van agt briewe wat as inleiding dien tot die farmaseutiese resepversameling wat Marcellus se De medicamentis uitmaak, vanuit ’n literêre perspektief bekyk. Die klassifikasie van die onderskeie briewe in die epistolografiese genre word bespreek. Die identiteit van die skrywers en die ontvangers word nagegaan en in die gevalle waar die name fiktief of foutief is, word daar gepoog om die rede daarvoor vas te stel. Ten slotte word die vraag waarom hierdie skynbaar onverwante briewe deel uitmaak van hierdie versameling, bespreek.